b'\n_START_ARTICLE_\nManusforfatter\n_START_PARAGRAPH_\nEn manusforfatter er en person som skriver manuskript for film, TV eller scene. Manusforfatteren kan enten basere sitt manus p\xc3\xa5 en annen forfatters verk ved \xc3\xa5 bearbeide en roman til dramaform, eller skrive sin egen originale historie._NEWLINE_En forfatter som skriver for sceneproduksjoner kan i tillegg benevnes dramatiker. Men dersom teksten er en bearbeiding eller tilrettelegging av en annen forfatters originaltekst, benyttes som regel betegnelsen manusforfatter.\n_START_SECTION_\nManusbanken\n_START_PARAGRAPH_\nEn oversikt over norske manusforfattere og deres verker kan finnes i Manusbanken, som er et digitalt arkiv for alle norske manus som er skrevet for teater, film, radio og tv.\n_START_SECTION_\nEksempler p\xc3\xa5 bruk av begrepet\n_START_PARAGRAPH_\nAftenposten 24. november 2011: _NEWLINE_Innspillingen av \xc2\xabHalvbroren\xc2\xbb n\xc3\xa6rmer seg slutten. Kun 13 dager gjenst\xc3\xa5r. (---) Det tok dem ett \xc3\xa5r \xc3\xa5 finne crewet som i dag inneholder blant annet Nicolai Cleve Broch, Agnes Kittelsen, Frank Kjos\xc3\xa5s, Ghita N\xc3\xb8rby, Jon \xc3\x98igarden og Marianne Nielsen. Manusforfatter er Mette Marit B\xc3\xb8lstad. Regiss\xc3\xb8r er Per-Olav S\xc3\xb8rensen. _NEWLINE_Gl\xc3\xa5mdalen 10. juli 2013:_NEWLINE_Et musikaldrama skal filmes i en byg\xc3\xa5rd p\xc3\xa5 Kampen. (Bildetekst:) Manusforfatter Per Olav S\xc3\xb8rensen (bak) i en bakg\xc3\xa5rd p\xc3\xa5 Kampen med Halvdan Sivertsen, Frank Kjos\xc3\xa5s, Haddy N?yie, Marion Ravn, Kjersti Elvik, Magnus Gr\xc3\xb8nneberg og Jan Eggum._NEWLINE_Aftenposten 8. november 2013:_NEWLINE_Fire kvinnelige produsenter inntar filmst\xc3\xb8ttetoppen med 303 millioner kroner til \xc3\xa5 lage film. Men det har ikke gitt oss flere kvinnelige regiss\xc3\xb8rer og manusforfattere.\n_START_SECTION_\nUtdanning (utvalg)\n_START_PARAGRAPH_\nDet er ikke noe formelt krav til utdanning for \xc3\xa5 kunne kalle seg manusforfatter eller arbeide som manusforfatter. Likevel har noen utdanningsinstitusjoner valgt \xc3\xa5 utarbeide studietilbud for personer som \xc3\xb8nsker \xc3\xa5 spesialisere seg i \xc3\xa5 skrive manus._NEWLINE_I Norge tilbyr (per 2018) H\xc3\xb8yskolen Kristiania et tre\xc3\xa5rig bachelorstudium i studieretningen \xc2\xabManus\xc2\xbb.'